Peter Moczo

Prof. RNDr. Peter Moczo, DrSc. (* 12. marec 1956, Košice) je slovenský geofyzik a univerzitný profesor (2002).  

 Životopis 
Peter Moczo sa narodil v Košiciach], absolvoval gymnázium na Šrobárovej ulici. V roku 1980 vyštudoval geofyziku na Matematicko-fyzikálnej fakulte Karlovej univerzity v Prahe, kde získal aj vedecké hodnosti CSc. a DrSc. Od roku 1980 pracoval v Geofyzikálnom ústave SAV (terajší Ústav vied o Zemi SAV), kde v rokoch 19942004 viedol oddelenie seizmológie a v rokoch 19972000 bol predsedom vedeckej rady. Od roku 2001 pracuje na Fakulte matematiky, fyziky a informatiky Univerzity Komenského, kde v rokoch 20042020 viedol Katedru astronómie, fyziky Zeme a meteorológie. V rokoch 19992015 bol predsedom Slovenského národného komitétu pre geodéziu a geofyziku, od roku 2010 je predsedom komisie pre obhajoby doktorských dizertačných prác (DrSc) v geofyzike, meteorológii a klimatológii, v rokoch 20122015 bol členom Akreditačnej komisie, v rokoch 20152019 prorektorom Univerzity Komenského pre vedecko-výskumnú činnosť a doktorandské štúdium, v rokoch 2017 2021 predsedom Učenej spoločnosti Slovenska, v rokoch 2015 - 2021 predsedom Slovenskej komisie pre vedecké hodnosti.. Od roku 2022 je členom predsedníctva APVV.

Bol hosťujúcim profesorom na Univerzite v Kjóte a Université Joseph Fourier v Grenobli, bol hosťujúcim vedcom na University of Alberta v Edmontone a University of California v Santa Barbare. Prednášal semestrálne kurzy na Kyoto University, University of California v Santa Barbare, Université Joseph Fourier v Grenobli a Universität Wien.

Založil teoretickú a výpočtovú seizmológiu na Slovensku. V celosvetovom meradle významne prispel k rozvoju numerického modelovania šírenia seizmických vĺn, najmä metódy konečných diferencií na numerické modelovanie šírenia seizmických vĺn a seizmického pohybu v štrukturálne zložitých prostrediach. Je hlavným autorom monografie The Finite-difference Modelling of Earthquake Motions – Waves and Ruptures vydanej v Cambridge University Press.

Viedol tímy, ktoré vybudovali súčasnú národnú sieť seizmických staníc a lokálnu sieť seizmických staníc východné Slovensko. Viedol tímy, ktoré analyzovali seizmické ohrozenie slovenských atómových elektrární v Jaslovských Bohuniciach a Mochovciach a obhájili svoje analýzy na revíznych misiách Medzinárodnej agentúry pre atómovú energiu. Tím, ktorý vytvoril, bol ocenený ako špičkový tím SAV, Univerzity Komenského a Akreditačnej komisie.

 Významné práce 
Je autorom viacerých učebníc, vedeckých, populárno-náučných publikácií a kapitol v monografiách či encyklopédiách:
 Encyklopédia Zeme (spoluautor, zostavené pod vedením J. Činčuru, Obzor, 1985)
 Introduction to modelling seismic wave propagation by the finite-difference method (Kyoto University, 1998)
 100 rokov seizmológie na Slovensku (spolu s P. Labákom, A. Cipciarom, J. Kristekom, M. Kristekovou, M. Bielikom a D. Režuchovou, Veda, 2002)
 Slovakia. In: International Handbook of Earthquake & Engineering Seismology. (spolu s M. Bielikom, P. Labákom a M. Bednárikom, Academic Press, 2003)
 The finite-difference method for seismologists - An introduction (spolu s J. Kristekom a L. Haladom, Univerzita Komenského, 2004)
 Introduction to theoretical seismology Lecture notes for students of geophysics (Univerzita Komenského, 2006)
 Lecture notes on rheological models (spolu s J. Kristekom a P. Franekom, Univerzita Komenského, 2006)
 The finite-difference time-domain method for modeling of seismic wave propagation (editor, spolu s J. O. A. Robertssonom a L. Eisnerom, Elsevier, 2007)
 The finite-difference modelling of earthquake motions Waves and Ruptures (spolu s J. Kristekom a M. Galisom, Cambridge University Press , 2014)
 O osvietenom premiérovi, vianočnom kaprovi a slovenskej Gréte (Ringier Slovakia Media, 2023)
 Zemetrasenia. Tragické výzvy v dejinách (Grada, 2023), vyšla aj v anglickom preklade ako Earthquakes. Tragic Challenges in History vo vydavateľstve Springer Nature (2024) a v českom preklade Zemětřesení. Tragické výzvy v dějinách vo vydavateľstve GRADA Publishing, Praha, 2025

Podieľal sa na zostavovaní Encyklopédie Beliana (1., 2. a 4. zväzok)

Najvýznamnejšie ocenenia
Boli mu udelené: Čestná plaketa SAV Dionýza Štúra za zásluhy v prírodných vedách (2006), Cena SAV za budovanie infraštruktúry pre vedu (2006), Prémia Literárneho fondu za trojročný vedecký ohlas (2008, 2011), Outstanding reviewer of the year, Geophysical Journal International (2010, 2011), Cena ministra školstva, vedy, výskumu a športu Slovenskej republiky za vedu a techniku za rok 2013 v kategórii Vedecko-technický tím roka (vedúci tímu), Cena Literárneho fondu za vedeckú a odbornú literatúru za rok 2014 v kategórii Prírodné a technické vedy za dielo The Finite-Difference Modelling of Earthquake Motions - Waves and Ruptures 2015, Cena M. R. Štefánika 2015 za najväčší prínos v oblasti bilaterálnej slovensko-francúzskej vedecko-technickej spolupráce, Zlatá medaila Fakulty matematiky, fyziky a informatiky UK 2016, Cena ministra školstva, vedy, výskumu a športu SR za vedu a techniku 2018 v kategórii Osobnosť vedy a techniky, Zlatá medaila Univerzity Komenského v Bratislave 2019, Cena Literárneho fondu za vedeckú a odbornú literatúru za rok 2024 v kategórii Prírodné a technické vedy za dielo Zemetrasenia. Tragické výzvy v dejinách.

 Referencie 

Kategória:Osobnosti z Košíc
Kategória:Absolventi Karlovej univerzity
Kategória:Slovenskí geofyzici
Kategória:Slovenskí univerzitní profesori
Kategória:Vyučujúci na Fakulte matematiky, fyziky a informatiky Univerzity Komenského v Bratislave
Kategória:Pracovníci Slovenskej akadémie vied
Kategória:Riadni členovia Učenej spoločnosti Slovenska‎